# თოლიშ გვირზილი

ნეირონიშ ტიპიური სტრუქტურა|
დენდრიტი
პერიკარიონი
აქსონი
თოლიშ გვირზილი
რანვიეშ ნოსქვი
აქსონიშ საბოლა
შვანიშ თოლი
მიელინიშ დაცხი |

**თოლიშ გვირზილი** — გვირზილამი თოლიშ თარი კომპონენტი. თეშ მოხ რდჷ ხვალე ჩანარეფიშ ტკიბირიშობური მილეფიშ თოლეფი დო ბჟაშუმუ ჩხოლარეფიშ ზისხირიშ ძინათებული ჭითა თოლეფი ვარ-და ერითროციტეფი რე.

## ეჭარუა

თოლეფიშ უმენტაშობას ართი გვირზილი უღუ. რე ჟირ დო მიარეგვირზილამი თოლეფჷთ. სამანგათ, ჟირი გვირზილი უღუ ართგვირზილამ ჩხოლარს - ქალამანას დო ჩხონჩხიშ მინი თოლს, მიარეგვირზილამი კანკალე კუთამი თოლი. შხვადოშხვა ტიპიშ თოლეფიშ გვირზილი, თარო, რგვალი ვარ-და ოვალური რე, მორო, რე თოლეფი ვარჩქვანელობური ფორმაშ გვირზილჷთ - ზისხირიშ ჩე თოლეფი ანუ ლეიკოციტეფი.

გვირზილიშ თარი კომპონენტეფი რე:

* გვირზილიშ დაცხი
* გვირზილიშ წვენი
* ქრომატინი
* გვირზილა

გვირზილიშ დაცხი ჟირი მემბრანაშე აკმოდირთუ, თინეფშე ირს პლაზმური მემბრანაშ მოგვენი აკოგაფა უღუ. გვირზილიშ დაცხიშ მემბრანეფს შქას რე ინწრო ოფირჩა გვერდოთხითხუ ღვანდით აკოფშაფილი. გვირზილიშ დაცხიშ გალე მემბრანა უშქაშეთ ენდოპლაზმური ბადეშ მემბრანეფწკჷმა რე მერსხილი დო თიშ ჟინპიჯისჷთ რიბოსომეფი რე დვალირი.
გვირზილიშ დაცხის მიარე მუდანობაშ ნაჩხვირთეფი, ანუ გვირზილიშ ფორეფი უღუ. თნეფიშ მეშქაშალათ მუთმოხვადუ შხვადოვა ღვანდიშ ციტოპლაზმაშე გვირზილშა გინულა დო მინი.

გვირზილიშ დინოხი აკოფშაფილი რე წვენით. თის რე ქრომატინი დო ართი ვარდ-და მუსხირენი გვირზილა. გვირზილიშ წვენიშ თარი ნორთი წყარი რე, ნამუსჷთ მიარე ქიმიური ღვანდი რე გონწყუმილი.

ქრომატინი გვირზილიშ შანულამი ნორთი რე. ზიტყვაზიტყვათ ქრომატინი მარგალურო ღაფილ მასალას შანენს დო მიოწურუანს თის, ნამჷ-და სინთეშ მიკროსკოპის გითანაკვერალო თოლეფიშ დამუშებაშ ბორჯის ქრომატინი ლექინას იღაფუ კვათირი ფერეფო. ქრომატინი აკმოდირთუ ართიანსგინოხართელი უჭიფაში ძაფეფშე. ირი ძაფიშ დიამეტრი 14 ნანომეტრი რე, სიგჷრძა — ართ მილიმეტრშე უმოსით შილებე ორდასინ. სინჯათლიშ მიკროსკოპის ქრომატინი, თარო, ჭიფე ლაწკარეფიშ სახეთ ჩქჷ.

ქრომატინი აკმოდირთუ დეზოქსირიბონუკლეინიშ ბჟეშ (დნბ) გჷრძე მოლეკულაშ დო თიწკჷმა მერსხილი ცილეფიშ მოლეკულეფშე.

## წყუ

* Goldman, Robert D. (2002). „Nuclear lamins: building blocks of nuclear architecture“. *Genes & Dev.* **16** (16): ხს. 533–547. DOI:10.1101/gad.960502. PMID 11877373.

A review article about nuclear lamins, explaining their structure and various roles
* Görlich, Dirk (1999). „Transport between the cell nucleus and the cytoplasm“. *Ann. Rev. Cell Dev. Biol.* **15** (15): ხს. 607–660. DOI:10.1146/annurev.cellbio.15.1.607. PMID 10611974.

A review article about nuclear transport, explains the principles of the mechanism, and the various transport pathways
* Lamond, Angus I. (1998-04-24). „Structure and Function in the Nucleus“. *Science* **280** (5363): ხს. 547–553. DOI:10.1126/science.280.5363.547. PMID 9554838.

A review article about the nucleus, explaining the structure of chromosomes within the organelle, and describing the nucleolus and other subnuclear bodies
* *Pennisi E.* (2004). „Evolutionary biology. The birth of the nucleus“. *Science* **305** (5685): ხს. 766–768. DOI:10.1126/science.305.5685.766. PMID 15297641.

A review article about the evolution of the nucleus, explaining a number of different theories
* Pollard, Thomas D.; William C. Earnshaw (2004). *Cell Biology*. Philadelphia:  Saunders. ISBN 0-7216-3360-9.

A university level textbook focusing on cell biology. Contains information on nucleus structure and function, including nuclear transport, and subnuclear domains

ვიკიოწკარუეს**?** რე ხასჷლა თემაშენ:
თოლიშ გვირზილი